CELEX: 32006D0690
Language: bg
Date: 2006-10-12 00:00:00
Title: Решение на Комисията от 12 октомври 2006 година относно изменение за целите на адаптиране към техническия прогрес на приложението към Директива 2002/95/ЕО на Европейския парламент и на Съвета относно освобождаване от забрана на приложенията на оловото в кристалното стъкло (нотифицирано под номер C(2006) 4789)Текст от значение за ЕИП.

Важна правна забележка

|

32006D0690

Официален вестник n° L 283 , 14/10/2006 стр. 0047 - 0047 Официален вестник n° L 142 , 05/06/2007 стр. 0291 - 0291

		20061012Решение на Комисиятаот 12 октомври 2006 годинаотносно изменение за целите на адаптиране към техническия прогрес на приложението към Директива 2002/95/ЕО на Европейския парламент и на Съвета относно освобождаване от забрана на приложенията на оловото в кристалното стъкло(нотифицирано под номер C(2006) 4789)(текст от значение за ЕИП)(2006/690/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2002/95/ЕО на Европейския парламент и на Съвета от 27 януари 2003 г. относно ограничението за употребата на определени опасни вещества в електрическото и електронното оборудване [1], и по-специално член 5, параграф 1, буква б) от същата,като има предвид, че:(1) Директива 2002/95/ЕО изисква Комисията да направи оценка на някои опасни вещества, забранени съгласно член 4, параграф 1 от тази директива.(2) Кристалното стъкло се използва все повече за декоративни цели в електрическото и електронното оборудване. Тъй като Директива 69/493/ЕИО на Съвета от 15 декември 1969 г. относно сближаването на законодателствата на държавите-членки, свързани с кристалното стъкло [2], предписва количественото съдържание на оловото в кристалното стъкло и констатира, че във връзка с това заместването на оловото в кристалното стъкло е технически невъзможно, употребата на това опасно вещество в специфичните материали и компоненти, обхванати от тази директива, е неизбежна. Вследствие от това тези материали и компоненти следва да бъдат освободени от забраната.(3) Някои освобождавания от забраната, отнасящи се до определени специфични материали или компоненти следва да бъдат ограничени по обхват, като целта е да се постигне постепенно прекратяване употребата на опасните вещества в електрическото и електронното оборудване, тъй като в бъдеще ще е възможно избягване на употребата на тези вещества за такива приложения.(4) Съгласно член 5, параграф 1, буква в) от Директива 2002/95/ЕО всяко освобождаване, изброено в приложението, трябва да бъде предмет на преразглеждане най-малко веднъж на четири години или четири години след добавяне на позиция в списъка.(5) Следователно Директива 2002/95/ЕО следва да бъде съответно изменена.(6) Съгласно член 5, параграф 2 от Директива 2002/95/ЕО Комисията се консултира със заинтересованите страни.(7) Мерките, предвидени в настоящата директива, са в съответствие със становището на Комитета, създаден съгласно член 18 от Директива 2006/12/ЕО на Европейския парламент и на Съвета [3],ПРИЕ НАСТОЯЩОТО РЕШЕНИЕ:Член 1В приложението към Директива 2002/95/ЕО се добавя следната точка 29:"29. Олово, съдържащо с в кристално стъкло съгласно приложение I (Категории 1, 2, 3 и 4) от Директива 69/493/ЕИО на Съвета [****].Член 2Адресати на настоящото решение са държавите-членки.Съставено в Брюксел на 12 октомври 2006 година.За КомисиятаStavros DimasЧлен на Комисията[1] ОВ L 37, 13.2.2003 г., стр. 19. Директива, последно изменена с Решение 2006/310/ЕО на Комисията (ОВ L 115, 28.4.2006 г., стр. 38).[2] ОВ L 326, 29.12.1969 г., стр. 36. Директива, последно изменена с Акта за присъединяване от 2003 г.[3] ОВ L 114, 27.4.2006 г., стр. 9.[****] ОВ L 326, 29.12.1969 г., стр. 36. Директива, последно изменена с Акта за присъединяване от 2003 г."--------------------------------------------------